Ambunge Alfred Keter wa Nandi Hills, mumbunge wa Ugenya Chris Karan ma mumbunge wa Gatundu North Wanjiku wa Kibe nimatete iturwa ciao thutha wa magoti guteaniria uhotani wao.
Akiheana itua riake, jaji wa igoti inene mwena wa Eldoret George Kimondo, nioigire githurano kia umbunge kia Nandi Hills gitiari na wuigiririku na nikwari na ciiko nyingi muno cia ungumania.
Kuumana na uguo jaji Kimondo niathire kamiti ya ithurano na mihaka IEBC itabanie githurano kieru gicigo-ini kiu kia umbunge.
Kungi nakuo mwena wa Ugenya, mumbunge Chris Karan ndari na wiki ungi tiga gucoka irebe-ini, thutha wa Jaji Tripsisa Cherere guteaniria uhotani wake.
Akiheana itua riake, Jaji Cherere oigire wuira uria urarutirwo igoti-ini niwonanitie gutiari na wuigiririku hindi ya githurano kiu kia Ugenya.
Ihinda-ini o riu mumbunge wa Gatundu ya rugongo Wanjiku wa Kibe onake niegucoka irebe-ini, thutha wa uhotani wake guteanirio ni igoti kuuma na kiria Jaji Joel Ngugi oigire ni wagi wa wuigiririku hindi ya githurano.
kik_Latn kik_Latn swh_Latn kik_Latn kik_Latn kik_Latn